Publication: Magyar Közlöny
Issue: MK-1998-103 (Year: 1998, Number: 103)
Era: 1990-2004
Section: 1996. évi LXXXI. törvény (a továbbiakban: Tao.) 4. §-a
Paragraph Index: 313

2. § A Tao. 5. §-ának (8) bekezdése helyébe a következő rendelkezés lép: „(8) A társasági adóbevallást magyar nyelven, forintban kell elkészíteni. A beszámolót, könyvvezetést konvertibilis devizában készítő adózó a társasági adóbevallás adatait a Magyar Nemzeti Bank hivatalos — az adóév utolsó napján érvényes — devizaárfolyamának alapulvételével számítja át forintra. Olyan külföldi pénznem esetében, amelynek nincs a Magyar Nemzeti Bank által jegyzett árfolyama, a Magyar Nemzeti Bank által az adóév utolsó napjára vonatkozóan közzétett, USA dollárban megadott árfolyamot kell a forintra történő átszámításkor figyelembe venni. Ugyanígy kell eljárni minden más esetben, ha az átszámításra a számviteli törvény előírása nem vonatkozik.”

Source: https://magyarkozlony.hu/hivatalos-lapok/b27d666b7886dfb9ab7404621f89c800aa992694/dokumentumok/3aaf544fb2e0a0b9aac8a1a504dbf823655843ae/letoltes